ฟินโนมีนา แถลงข่าวเปิดตัวพันธมิตรร่วมลงทุนจากกองทุน VC ระดับโลก และกองทุน CVC ของธนาคารชั้นนำในประเทศ - FINNOMENA
FINNOMENA แถลงข่าวเปิดตัวพันธมิตรร่วมลงทุน Series B มูลค่า 10 ล้าน USD นำโดย Openspace Ventures และ Gobi Partners ตั้งเป้าสินทรัพย์ภายใต้การบริหารแสนล้านภายในปี 2566 และขยายธุรกิจสู่ระดับภูมิภาค พร้อมทั้งการเสวนา "FINNOMENA-The Road to 2023"
9 ม.ค. 2563

FINNOMENA แถลงข่าวเปิดตัวพันธมิตรร่วมลงทุน Series B มูลค่า 10 ล้าน USD นำโดย Openspace Ventures และ Gobi Partners ตั้งเป้าสินทรัพย์ภายใต้การบริหารแสนล้านภายในปี 2566 และขยายธุรกิจสู่ระดับภูมิภาค พร้อมทั้งการเสวนา “FINNOMENA-The Road to 2023”
วันที่ 9 มกราคม 2563 “FINNOMENA” บริษัท Fintech Startup สัญชาติไทย ประกาศความสำเร็จของการเปิดรับเงินลงทุนรอบ Series B มูลค่า 10 ล้านดอลลาร์สหรัฐฯ
การระดมทุนซีรีส์บีในรอบนี้มีผู้ลงทุนหลักคือ Openspace Ventures และ Gobi Partners และมีผู้ร่วมลงทุนได้แก่  Premier Advisory Group (ผู้จัดการกองทุนของ SMEs Private Equity Trust 3 โดยธนาคารออมสิน)  Krungsri Finnovate BCH Ventures 500 TukTuks และนักลงทุน Angel Investor ผู้มากประสบการณ์ในธุรกิจบริหารเงินลงทุน ทำให้เม็ดเงินระดมทุนรวมของฟินโนมีนานับแต่เริ่มกิจการมีมูลค่าทั้งสิ้น 13.5 ล้านเหรียญสหรัฐฯ
จากการระดมทุนรอบซีรีส์บีในครั้งนี้ คุณเจษฎา สุขทิศ คุณชยนนท์ รักกาญจนันท์ และคุณกสิณ สุธรรมนัส ผู้ร่วมก่อตั้งฟินโนมีนาเชื่อมั่นว่าบริษัทมีความพร้อมในการขยายกิจการ เพิ่มผู้มีความสามารถเข้าสู่องค์กร เพิ่มความแข็งแกร่งให้กับระบบเทคโนโลยี ขยายฐานผู้ใช้บริการแพลตฟอร์ม รวมถึงเพิ่มผลิตภัณฑ์การลงทุน โดยฟินโนมีนาตั้งเป้าหมายว่าแพลตฟอร์มความรู้สำหรับนักลงทุนต้องมียอดเข้าชมอย่างน้อย 100 ล้านครั้งต่อเดือน และมีสินทรัพย์ภายใต้การจัดการอย่างน้อย 100,000 ล้านบาทภายในปี 2566
แท็ก:
แชร์บทความ: